Diari Oficial de la Generalitat Valenciana


Sumari del DOGV 9872, del 17-06-2024 (2024/5599)

RESOLUCIÓ de 7 de juny de 2024, de la Conselleria d'Hisenda, Economia i Administració Pública, per la qual s'autoritza una ampliació de crèdit, en virtut del que es preveu en l'article 48 de la Llei 1/2015, d'hisenda pública, del sector públic instrumental i de subvencions, i en l'article 22.1.ac, de la Llei 8/2023, de pressupostos de la Generalitat per a l'exercici 2024, en els capítol 2 i 4, en el programa 412B, Prestacions assistencials farmacèutiques i complementàries, i en el capítol 2, del programa 313J00, Planificació i coordinació d'infraestructures sociosanitàries, per import global de 061.359.878,66 euros (expedient 00.003/24).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9872

Data del DOGV
:   17-06-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/5599


Data del document
:   07-06-2024

Organisme emissor
:   Conselleria de Hacienda, Economía y Administración Pública

Tipus de document
:   Resolució

Descriptors 

:   * Conselleria d'Hisenda, Economia i Administració Pública

RESOLUCIÓ de 7 de juny de 2024, de la Conselleria d'Hisenda, Economia i Administració Pública, per la qual s'autoritza una ampliació de crèdit, en virtut del que es preveu en l'article 48 de la Llei 1/2015, d'hisenda pública, del sector públic instrumental i de subvencions, i en l'article 22.1.ac, de la Llei 8/2023, de pressupostos de la Generalitat per a l'exercici 2024, en els capítol 2 i 4, en el programa 412B, Prestacions assistencials farmacèutiques i complementàries, i en el capítol 2, del programa 313J00, Planificació i coordinació d'infraestructures sociosanitàries, per import global de 919.716.219,66 euros (expedient 00.003/24). [2024/5599]  
L'article 22 de la Llei 8/2023, de pressupostos de la Generalitat per a 2024, en l'apartat ac, establix que, excepcionalment, la conselleria competent en matèria d'hisenda podrà aprovar, amb autorització prèvia del Consell, ampliacions de crèdit, en les seccions i els capítols als quals hagen d'imputar-se els gastos comptabilitzats a dia 31 de desembre de 2023 en els comptes financers corresponents als creditors per operacions pendents d'aplicar al pressupost, fins a un import màxim conjunt equivalent al saldo existent a 31 de desembre de 2023 en estos comptes financers, amb la condició de no afectar l'objectiu d'estabilitat pressupostària de l'exercici de 2024.  
  
Atesa la informació remesa des de la Conselleria de Sanitat en els escrits de data 15 i 17 de maig de 2024, i la Vicepresidència Segona i Conselleria de Servicis Socials, Igualtat i Habitatge, en l'escrit remés el 30 de maig, relatius als imports pendents d'aplicar al pressupost de l'exercici 2023 i anteriors, que amb data 31 de desembre de 2023 constaven en el compte de creditors per operacions pendents d'aplicar al pressupost, compte 413, i corresponents als capítols 2 i 4, línia T0007 «Ajudes pròtesis i vehicles per a persones amb discapacitat» en el programa 412B, Prestacions assistencials farmacèutiques i complementàries, i en el capítol 2 del programa 313J00, Planificació i coordinació d'infraestructures sociosanitàries, així com la previsió dels fons addicionals que s'assignen a la Comunitat Valenciana corresponents a 2024, en el marc del mecanisme extraordinari de finançament del Fons de Liquiditat Autonòmica, l'adhesió al qual es va produir a través de l'Acord del Consell de 9 de gener de 2024, és procedent efectuar una ampliació dels capítols 2 i 4, línia T0007 «Ajudes pròtesis i vehicles per a persones amb discapacitat» en l'esmentat programa 412B, per imports de 986.653.451,21 i 2.290.947,45 euros, respectivament, i 72.312.427 euros en el capítol 2 del ja esmentat programa 313J00, per a donar cobertura a les esmentades obligacions.  
  
Per tant, i en virtut del que es disposa en l'article 22.2 de la Llei 8/2023, de pressupostos de la Generalitat per a l'exercici 2024, i el que es preveu en l'article 48 de la Llei 1/2015, d'hisenda pública, del sector públic instrumental i de subvencions, i considerant la competència per a resoldre d'acord amb el que s'establix en la Resolució de 12 de febrer de 2024 (DOGV 9792, de 20 de febrer) de delegació de determinades competències en òrgans d'esta conselleria i amb l'autorització del Consell per Acord de 29 d'abril de 2024, adopte la següent resolució:  
  
  
Primer  
Autoritzar l'ampliació de crèdits en les aplicacions pressupostàries i pels imports que s'indiquen a continuació:  
  
Aplicació Import  
G01100201GESC000.412B22.64165 320.300.052,21  
G01100202GE00000.412B27.48952 T0007 2.290.947,45  
G01160401GE0000.313J00.22982 54.657.960,00  
Total 819.805.538,66  
  
  
Segon  
De conformitat amb l'apartat anterior, s'incrementa la línia de transferència T0007 «Ajudes pròtesis i vehicles per a persones amb discapacitat», amb el següent detall:  
  
Codi Denominació Dotació   
anterior Modificació Dotació   
actual  
T0007 Ajudes pròtesi i vehicles per a persones amb discapacitat 56.226.587,00 2.290.947,45 18.910.861,45  
  
  
  
València, 7 de juny de 2024.- El sotssecretari de la Conselleria d'Hisenda, Economia i Administració Pública: Carlos Pablo Gracia Calandín.